VII- ма СУДИСКА КОНФЕРЕНЦИЈА

**ПРЕЛИМИНАРНИ ЗАКЛУЧОЦИ**

1. Учесниците на конфенцијата се согласни дека судството во сите земји (учесници) се соочува со идентични проблеми во однос на судската независност и самостојност.
2. Конференцијата заклучи дека се потребни континуирани напори за обезбедување на судската независност и самостојност, за потребите на преговарачкиот процес и потоа.
3. Активностите треба да бидат насочени кон достигнување на состојба на еднаквост на трите власти (Законодавна, извршна и судска).
4. Потребно е зголемување на напорите за унапредување на транспарентноста во насока на зголемување на довербата во судството, користејќи ги сите можни форми за промовирање на судските одлуки, ефикасноста во работењето наспроти расположивите материјални и човечки ресурси.
5. Конференцијата смета дека судиите треба да ги користат сите правни и останати механизми за намалување на надворешните и внатрешни влијаниа во судството, притоа се нагласи потребата од поширока дебата во рамките на судските институции, и зајакнување на самостојните (судски) механизми за нивно одбивање.
6. Борбата против корпуцијата треба да биде системска и континуирана преку користење на алатки за саморегулација и зголемување на институционалните капацитети.
7. Учесниците на конференцијата констираа дека е потребна финансиска независност, преку овозможување на самостоен судски буџет и ги осудија тенденциите за намалување на финансиските ресурси и платите на судиите во сите држави учеснички на оваа Конференција.
8. Конференцијата препорача формално обраќање до надлежните институции (Парламент) за усвојување на Измените и дополнувањата на Законотите за плати на судиите и членовите на Судски совет, како и одвојување на Судскиот буџет по примерот на Буџетот на Собранието на РСМ.

Скопје, 04.11.2022 година

Судија, д-р Џемали Саити